Diari Oficial de la Generalitat Valenciana


Sumari del DOGV 10937, del 27-02-2025 (2025/3088)

RESOLUCIÓ de 17 de febrer de 2025, per la qual s'aprova la concessió parcial 18 de les ajudes, per concessió directa, per a reparar les conseqüències econòmiques derivades de la destrucció de vehicles sinistrats durant el temporal de vent i pluges iniciat el 29 d'octubre de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10801

Data del DOGV
:   27-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/3088

CVE
:   FVMF-P-1748-0842

Data del document
:   17-02-2025

Organisme emissor
:   Conselleria d'Hisenda i Economia

Tipus de document
:   Resolució

Anàlisi jurídica

 Descriptors 

:   * ajuda pública
    * desastre natural
    * vehicle
    * inundació
    * vehicle elèctric

Vista la proposta de la Secretaria General de l'Agència Tributària Valenciana de concessió de les ajudes previstes en el Decret 5/2025, de 14 de gener, del Consell, pel qual s'aproven les bases reguladores i el procediment de concessió directa d'ajudes urgents per a reparar les conseqüències econòmiques derivades de la destrucció de vehicles sinistrats durant el temporal de vent i pluges iniciat el 29 d'octubre de 2024 a la Comunitat Valenciana.

*Antecedents de fet*

Primer. El dia 29 d'octubre de 2024, diversos municipis de la província de València van patir un desastre natural a conseqüència de les pluges torrencials provocades per una depressió aïllada en nivells alts (d'ara en avant, dana). La tempesta va provocar forts vents i pluges intenses, amb dades màximes històriques, es van registrar en alguns observatoris meteorològics més de 600 litres per metre quadrat en un breu interval de temps. La intensitat de les pluges va produir el desbordament de diversos rius i barrancs la qual cosa va ocasionar inundacions que, a causa de la força devastadora de l'aigua, van ser de caràcter catastròfic en molts municipis de la província i va provocar un elevat nombre de víctimes mortals i la destrucció de múltiples infraestructures, vivendes, vehicles i negocis. Les inundacions han provocat danys especialment quantiosos, d'abast catastròfic, en el cas dels vehicles automòbils. S'estimen en més de 100.000 els vehicles de motor i ciclomotors que han resultat greument danyats, que en la seua majoria no podran ser reparats, i la utilització dels quals és imprescindible tant per a la realització de les activitats pròpies de la vida quotidiana com per al normal desenrotllament de les activitats econòmiques.

Segon. El 4 de novembre de 2024, el Consell va dictar un acord pel qual es van adoptar mesures urgents per a pal·liar els danys produïts pel temporal iniciat el 29 d'octubre a la Comunitat Valenciana. En el seu apartat quint es disposa que, per part de les conselleries competents, es posaran en marxa amb urgència mesures destinades a impulsar la recuperació de les àrees afectades pel temporal, incloent, entre altres, la concessió d'ajudes a particulars per pèrdua del seu vehicle que siga conseqüència directa del temporal.

El Consell de Ministres va acordar el 5 de novembre de 2024 declarar el territori afectat com a «zona afectada greument per una emergència de protecció civil».

Tercer. Amb data 14 de gener de 2025, el Consell va aprovar el Decret 5/2025, de 14 de gener, pel qual s'aproven les bases reguladores i el procediment de concessió directa d'ajudes urgents per a reparar les conseqüències econòmiques derivades de la destrucció de vehicle sinistrats durant el temporal de vent i pluges iniciat el 29 d'octubre de 2024 a la Comunitat Valenciana.

Quart. Per Resolució de la Conselleria d'Hisenda i Economia s'autoritza una ampliació de crèdit, en virtut del que es preveu en l'article 48 de la Llei 1/2015, i en l'article 22.1.o de la Llei 8/2023 de pressupostos de la Generalitat per a l'exercici 2024, en els capítols II i IV del programa 611A00, «Direcció i servicis generals», de la Conselleria d'Hisenda i Economia, per un import global de 104.457.545,83 euros (expedient 00.005/25), per la qual es dota la línia d'ajudes S1939, «Ajudes destrucció de vehicles sinistrats durant el temporal de vent i pluges iniciat el 29 d'octubre (dana 2024)».

Quint. Després de les comprovacions corresponents en la PAI, i donats d'alta els expedients corresponents en l'aplicació corporativa de subvencions ESTER per la Direcció General de Tecnologies de la Informació i les Comunicacions, la Secretaria General de l'Agència Tributària Valenciana ha acordat elevar a la persona titular de la Conselleria d'Hisenda i Economia, d'acord amb el que s'establix en l'article 8 del Decret 5/2025, de 14 de gener, del Consell, una proposta de concessió parcial de les ajudes en favor d'un total de 1.081 persones beneficiàries.

Als anteriors antecedents de fet resulten d'aplicació els següents,

*Fonaments de dret*

Primer. De conformitat amb el que es disposa en l'apartat 2 de l'article 8 del Decret 5/2025, de 14 de gener, del Consell, pel qual s'aproven les bases reguladores i el procediment de concessió directa d'ajudes urgents per a reparar les conseqüències econòmiques derivades de la destrucció de vehicles sinistrats durant el temporal de vent i pluges iniciat el 29 d'octubre de 2024 a la Comunitat Valenciana, correspon a la persona titular de la Conselleria d'Hisenda i Economia resoldre la concessió de les ajudes regulades en este.

Segon. De conformitat amb el que es disposa en l'apartat 1 i 3 de l'article 8 del Decret 5/2025, de 14 de gener, del Consell, pel qual s'aproven les bases reguladores i el procediment de concessió directa d'ajudes urgents per a reparar les conseqüències econòmiques derivades de la destrucció de vehicles sinistrats durant el temporal de vent i pluges iniciat el 29 d'octubre de 2024 a la Comunitat Valenciana, l'ordenació i instrucció del procediment correspon a la persona titular de la Secretaria General de l'Agència Tributària Valenciana.

En conseqüència, d’acord amb el que anteriorment s’ha descrit, a proposta de la Secretaria General de l'Agència Tributària Valenciana, i fent ús de les atribucions conferides per la legislació vigent,

RESOLC

*Primer*

Aprovar la relació de 1.081 persones beneficiàries a càrrec de la línia de subvenció S1939 del capítol IV del programa G611A00, «Direcció i servicis generals» (centre gestor 04650692xr38151 dels pressupostos de la Generalitat per a l'exercici 2025), corresponent a les ajudes d'acord amb la proposta de resolució emesa per la Secretaria General de l'Agència Tributària Valenciana de 17/02/2025, que ascendixen a un import total de 2.056.750,00 euros.

*Segon*

Ordenar la publicació d'esta resolució en el Diari Oficial de la Generalitat Valenciana d'acord amb el que es disposa en l'article 8.7 del Decret 5/2025.

*Tercer*

Ordenar el pagament de les ajudes a les persones beneficiàries, que es realitzarà d'acord amb el que s'establix en l'article 11 del Decret 5/2025.

Tal com establix l'article 11.3 del Decret 5/2025, de 14 de gener, del Consell, d’acord amb el que es disposa en la disposició transitòria novena de la Llei 1/2015, el pagament de les ajudes podrà realitzar-se encara que les persones físiques beneficiàries no estiguen al corrent en el compliment de les seues obligacions tributàries i davant la Seguretat Social, tinguen la condició de subjecte deutor per resolució de procedència de reintegrament o es troben incloses en alguna de les situacions establides en l'apartat 6 de l'article 171 de la citada llei.

Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que la persona interessada puga presentar qualsevol altre recurs que estime pertinent.

  

València, 17 de febrer de 2025

(p. d. R 12.02.2024, DOGV 9792)

Carlos Pablo Gracia Calandín

Sotssecretari

Esta disposició conté annexos. Consulteu-ne la versió en PDF.